Lav et referat af nedenstående tekst:

Tekst:
Det trækker i den grad op til fest i Nibe til sommer. Det er ikke længe siden, at festivalen kunne præsentere det danske verdensnavn Volbeat. I dag blev flere store navne så føjet til festivalplakaten. I en pressemeddelelse meddeler folkene bag, at de danske topnavne Suspekt og Magtens Korridorer også kommer og spiller. - Det var i den grad, for de fleste, nærmest utænkeligt, at Volbeat skulle spille én af to danske sommerkoncerter i Skalskovens intime rammer. Det er også, for de fleste, lige så utænkeligt, at Magtens Korridorer og Suspekt IKKE skal spille Nibe 2016. Nu har vi da også glæden ved at offentliggøre, at de to, i Nibe, så elskede bands vender tilbage til Skalskoven, skriver festivalleder, Peter Møller Madsen, i en pressemeddelelse. Nibe Festival løber af stablen fra den 29. juni til den 2. juli næste år.

Referat:
Festivalen kunne i dag offentliggøre, at også Suspekt og Magtens Korridorer kommer og giver koncert i Nibe.